**Մասոնության Կենտի թանգարան** (անգլ.՝ Kent Museum of Freemasonry), մասոնության թանգարան Կենտ կոմսության Քենթերբերի քաղաքի Սենթ Փիթերս Փլեյս հատվածում։ Թանգարանում պահվում է ազգային և միջազգային նշանակության մասոնական հազվագյուտ ցուցանմուշների հավաքածու։

Թանգարանում ներկայացված է մասոնության պատմությունը՝ ծագման պահից մինչև մեր օրերը, որտեղ հատուկ ուշադրություն է դարձվում հենց Կենտին, նրա օթյակներին և դրանց ծագմանը։ Հնարավոր է, որ թանգարանը Մեծ Բրիտանիայում՝ Լոնդոնից դուրս, ունի մասոնական նյութերի ավելի լավ հավաքածու։ Ցուցահանդեսին ներկայացվել են 19-րդ դարի եզակի վիտրաժներ, որոնք ի սկզբանե գեղազարդել են Լոնդոնում գտնվող «Freemasons Hall»-ը։

Ընդհանուր տեղեկություններ
-------------------------

Գտնվում է Քենթերբերիի տաճարի մոտ և Վեստգեյթի աշտարակներից ոչ հեռու։ Մուտքն անվճար է, թեև կամավոր նվիրատվությունները ողջունելի են։

Քենթերբերիի թանգարանում պահվում է մասոնական գտածոների հավաքածու, որոնցից շատերը մարդաբանական կապեր ունեն Քենթերբերի քաղաքի և Կենտ շրջանի հետ՝ նկարներ, սպասք և ճենապակի, փաստաթղթեր, գրքեր, շքանշաններ։

Չնայած Արևելյան Կենտի նահանգի կառավարման ներքո գտնվող Քենթերբերիի մասոնության թանգարանը 1163887 համարի ներքո գրանցված բարեգործական կազմակերպություն է, այն գտնվում է Կենտում տեղակայված առանձին բարեգործական հիմնադրամի տնօրինության հովանու տակ։

Պատմություն
-----------

Մասոնության Կենտի թանգարանի պատմությունն սկսվել է 19-րդ դարից։

Մասոնները Քենթերբերիում հայտնվել են 1730 թվականին, երբ քաղաքի առաջին օթյակն սկսել է ժողովվել Հայ-սթրիթի հին քաղաքապետարանին կից «Կարմիր առյուծ» փոքրիկ պանդոկում։ Համաձայն 1717-1894 թվականների Լեյնի մասոնական ժամանակագրությունների՝ քաղաքում օծվել է երեք մասնավոր և վեց ռազմական օթյակ։ 1878 թվականին Քենթերբերիի օթյակները, որոնք մինչ այդ հանդիպում էին քաղաքի տարբեր հասարակական շենքերում, ինչպիսիք են Քինգս Հեդը և Բրիվերս Արմսը, միավորվել են, որպեսզի իրենց համար գնեն Վեսթգեյթի աշտարակներից ոչ հեռու գտնվող սեփական շինությունները։ 1880 թվականին հենց այդ շենքի այգում է կառուցվել Քենթերբերիի մասոնական տաճարը։

1993 թվականին Կենտի մասոնական գրադարանը և թանգարանային հիմնադրամը № 1018784 համարի ներքո գրանցվել են որպես բարեգործական կազմակերպություն։

Թանգարանը հանրության համար փակվել է 2011 թվականի սկզբին՝ լայնածավալ վերակառուցման նպատակով։ Վերաբացումը կայացել է 2012 թվականի սեպտեմբերին։

Ծանոթագրություններ
------------------

1. ↑
2. ↑
3. ↑  «Lane's Masonic Records 1717-1894». *Hrionlnie.ac.uk*. Արխիվացված է օրիգինալից 2016 թ․ մայիսի 15-ին. Վերցված է 2016 թ․ մայիսի 13-ին.
4. ↑  «Canterbury». *Province of East Kent*. Արխիվացված է օրիգինալից 2016 թ․ մայիսի 23-ին. Վերցված է 2016 թ․ մայիսի 13-ին.
5. ↑  «Charity framework». *Apps.charitycommission.gov.uk*. Վերցված է 2016 թ․ մայիսի 13-ին.
6. ↑  «East Kent Freemasons - Library and Museum Re-Opens». *Members.eastkentfreemasons.org*. Արխիվացված է օրիգինալից 2016 թ․ մարտի 4-ին. Վերցված է 2016 թ․ մայիսի 13-ին.

Գրականություն
-------------

* Gahan, RFW (1994) *A Short History of the Kent Masonic Library and Museum*

Արտաքին հղումներ
----------------

* Արևելյան Կենտի ֆրանկմասոններ(անգլ.)
* Արևմտյան Կենտի մասոնական նահանգ Արխիվացված 2015-06-28 Wayback Machine(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: nb2017003775 · VIAF: 12146217863309142890 · WorldCat VIAF: 12146217863309142890 |

 |